Jedlik híd kontra Kossuth híd - melyik a gyorsabb? Videós teszt
Megmérkõzött a két gyõri híd. A délutáni forgalomban leteszteltük, mennyi idõt nyerhetünk a Jedlik, illetve a Kossuth híd használatával. Ön mire tippel? Melyik híd a befutó? Videó!
A kisalfold.hu munkatársai autóba ültek, hogy leteszteljék azonos úticél és kiinduló pont esetében melyik gyõri híd használata elõnyösebb.
Úti célunk - mindkét esetben - a nemrég átadott Jedlik híd egyetem felõli oldalának körforgalma volt (a Kálóczy tér mellett).
A videón át ide kalauzoljuk el Önöket is egy személyautóban ülve. Kiindulási pontunk a városháza parkolója. Délután 15:40 órakor.
Elsõként a Kossuth híd felé vesszük az irányt. A Szent István úton, majd a Teleki utcán haladva eljutunk a Móricz Zsigmond rakpartig.
Itt átkelünk a Kossuth hídon. Mivel innen már nem kanyarodhatunk rá rögtön a Kálóczy térre, ezért a Hédervári útig folytatjuk utunkat, majd itt az egyetem irányába visszakanyarodva elérjük a célt.
7 perc 14 másodpercen áll meg a stopperünk kijelzõje. Tegyük hozzá, útunk során kétszer álltunk meg piros lámpánál, s elõzékenyen átengedtünk minden gyalogost a zebrákon is. Mert ez a szabály!
Visszatérünk a városházához és most a Jedlik híd felé indulunk.
A videón is látható az útvonal. Valószínûleg ha továbbhajtunk a Révai utcán az Újlak utca felé, majd innen a Szent Istvánról a Munkácsyra, megspóroltunk volna egy lámpát.
Ezt is bele kell hát számítanunk az idõnkbe, merthogy a piros lámpa miatt másfél percet vesztegeltünk a Megyei Bíróságnál.
 
Becsületünkre váljék, akciónk során nem léptük át a lakott területen megengedett legnagyobb sebességet.
Átautózva Gyõr legifjabb hídján ismét elértük a körforgalmat, azaz tesztünk érkezési pontját.
A megtett út alatt eltelt idõ ezúttal 6 perc 45 másodperc. További másodperceket nyerhettünk volna, ha a fent említett módon kezdjük a második túrát.
Esetünkben tehát a "meccs gyõztese" a Jedlik híd lett.
Mindez a hétköznap délutáni (14:30 -15 óra) forgalmi viszonyok között történt.
Természetesen sok befolyásoló tényezõ szabja meg a menetidõt, így az bármikor másképp alakulhat.
Ha Önök másképp tapasztalták, írják meg bátran a hozzászólások között.
videó híd Gyõr közlekedés